Rikunarita-ORG/Wikinium huggingface dataset:
# Bergkunst

Bergkunsten i Alta ble innskrevet på UNESCOs Verdensarvliste i 1985.  Foto: Andreas Haldorsen
**Bergkunst** er en betegnelse på fortidig kunst på løse steinblokker, fast fjell, i huler og hellere. I tillegg kan *geoglyfer*, eller *landskapsbilder*, laget ved å flytte på steiner eller undergrunn, sees som bergkunst.
 Runeinnskrifter på stående steiner eller bergflater – det siste er meget sjeldent – regnes ikke som bergkunst. Studiet av bergkunst er en undergren av arkeologien.

Bergkunst omfatter:

* Helleristninger - bilder som er hugget, slipt eller skåret i stein
* Bergmalerier - bilder som er malt på stein

## Eksempler på bergkunst i Norge

* Helleristningene ved Sagelva i Nordland. Avbildning av to reinsdyr sees noe over midten av bildet  Foto: Bjørn som tegner
* Bergkunst fra Huseby i Stjørdal.  Foto: Tove Eivindsen/NTNU Vitenskapsmuseet

## Eksterne lenker

* (en) Rock art – kategori av bilder, video eller lyd på Commons
* Miljøstatus i Norge: Bergkunst Arkivert 14. april 2011 hos Wayback Machine.
* Riksantikvaren om bergkunst
* Alta Museum – helleristningene i Alta
* Altarockart.no
* Hvem malte bilder som dette
# Nadir

*For mannsnavnet, se Nader.*
*For musikkalbumet til Monograf, se Nadir (musikkalbum).*
Bildet viser forholdet mellom zenit og nadir.
Zenit og nadir
**Nadir** (fra arabisk نظير, *naẓīr*, «motsatt del, likebilde») er det usynlige punktet i verdensrommet, der en linje som trekkes fra en observatør, gjennom planetens sentrum og videre ut i verdensrommet treffer himmelhvelvingen på den andre siden av planeten. Punktet befinner seg derfor i en retning som er 180° motsatt av retningen til zenit, og som har elevasjon -90°.

## Annen bruk av ordet

Ordet brukes også billedlig på engelsk og en rekke andre språk som det laveste punkt i billedlig forstand (lavmål), for eksempel i et menneskets sinn eller følelsesutvikling, eller i en aktivitet eller en yrkeskarriere.

I matematikken brukes utrykket om det laveste punktet på en kurve, og i geografi for å beskrive et punkt på overflaten der overflaten i alle retninger ligger høyere. Uttrykket *nadir* kan også brukes om et himmellegemes laveste punkt, sett fra betrakterens synsvinkel, i dets tilsynelatende omløpsbane. Dette kan benyttes for å bestemme Solens posisjon, skjønt det er bare nøyaktig for en og samme breddegrad og bare mulig ved de lavere breddegrader.

Innen onkologien betegner *nadir* det laveste nivået av blodcelleantall mens pasienten gjennomgår behandling med cellegift. Diagnosen nøytropenisk nadir etter en cellegiftkur varer vanligvis i 7–10 dager.

## Referanser
# Mare Orientale

| Mare Orientale |
| --- |
|  |
|

---

Mare Orientale på Commons |

**Mare Orientale** (*Østerhavet*) er et månehav og sletteområde på månen, beliggende på grensen mellom månens frem- og bakside.

Sletteområdet ble dannet da store meteoritter slo ned på månens opprinnelige overflate, og de kratrene som da ble dannet ble fylt med flytende lava fra månens indre. Mare Orientales diameter er 327 km.

Sett fra jorden ligger Mare Orientale helt i ytterkant, sørvest på månen, tross navnet *Østerhavet*. Det omgis av to ringformede fjellkjeder, en ytterste heter Montes Cordillera, og har en diameter på 920 km. Den innerste heter Montes Rook.

## Bilder

* Mare Orientale
* Mare Orientales beliggenhet

## Referanser

## Eksterne lenker

* (en) Mare Orientales oppslag i Gazetteer of Planetary Nomenclature
# Apollo 17

| Apollo 17 |
| --- |
| Mannskapet på Apollo 17 (V-H: Schmitt, Cernan (sittende) og Evans) |
| Kommandomodul | America |
| Månemodul | Challenger |
| Mannskap | Eugene Cernan Ron Evans Harrison Schmitt |
| Rampe | LC 39A |
| Oppskyting | 7. desember 1972 05:33:00 UTC John F. Kennedy Space Center, Florida |
| Bærerakett | Saturn V |
| Landing | 19. desember 1972 19:24:59 UTC 17° 53' S - 166° 7' V |
| Kommandomodul | 30 369 kg |
| Månemodul | 16 456 kg |
| Oppdragets lengde | 12 d 13 h 51 min 59 s |
| Kurs |
| Apogeum | 171.3 km |
| Perege | 168.9 km |
| Inklinasjon | 28.526 |
| Omløp | ca. 3 |
| Omløpstid | 1 t 28 min |
| Månelanding | 11. desember 1972 19:54:57 UTC 20° 11' 26.88" N 30° 46' 18.05" E Taurus-Littrow |
| Månevandring | 22 t 3 min 57 s |
| Tid på overflaten | 3 d 3 t 59 min 44 s |
| Prøver | 110,52 kg kg |
| Apoapsis | 314,8 km |
| Periapsis | 60,5 km |
| Inklinasjon | 159,9 |
| Omløp | 75 |
| Navigasjon |
| Forrige oppdrag | Apollo 16 |
| Neste oppdrag | Skylab |

**Apollo 17** var den ellevte bemannede romferden i Apollo-programmet samt den sjette og siste månelandingen som er gjennomført. Romferden ble skutt opp med Saturn V-rakett fra Cape Kennedy i Florida 6. desember 1972. Apollo 17 besto av månelandingsfartøyet «Challenger» og kommandoseksjonen «America». Ferdens varighet ble 12 døgn og 17 timer.

«Challenger» landet i et område på månen kalt Taurus–Littow. Blant eksperimentene var kartlegging av månens topografi med laserbasert høydemåler, undersøkelser av grunnen med ekkolodd og undersøkelser av månens reaksjoner på jordens gravitasjon. Det ble også foretatt geologiske undersøkelser, og det ble brakt steinprøver tilbake til Jorden, som ved senere analyser ga opplysninger om månens alder.

## Besetning

Besetningen på Apollo 17 var:

* Kommandør Eugene A. Cernan (kommandør)
* Ronald E. Evans (pilot, kommandoseksjonen)
* Harrison H. Schmitt (pilot, månelandingsfartøyet)

Cernan og Evans ble utdannet ved US Naval Postgraduate School og tatt inn i NASAs astronautkorps i henholdsvis 1963 og 1966. Cernan var tidligere med på ekspedisjonene Gemini 9 og Apollo 10. Schmitt er utdannet geolog ved California Institute of Technology og Universitetet i Oslo, og har doktorgrad ved Harvard.

## Bilder

* Astronaut Harrison H. Schmitt fotografert inne i månelandingsfartøyet.
* Plaketten etterlatt av mannskapet på Apollo 17 på Måneoverflaten.
* Lunar Roving Vehicle

## Referanser
# Måneformørkelse

Skjematisk fremstilling av måneformørkelse
Animasjon av måneformørkelsen 27. juli 2018
En **måneformørkelse** er en formørkelse som oppstår når jorden går mellom solen og månen, og hindrer at sollyset når månens overflate. Dette kan skje opptil flere ganger i året.

## Måneformørkelser 1995–2020

| År | Dato | Type | Bemerkninger |
| --- | --- | --- | --- |
| 1995 | 15. april | Partiell |  |
| 1996 |   4. april | Total |  |
| 1996 | 27. september | Total |  |
| 1997 | 24. mars | Partiell |  |
| 1997 | 16. september | Total |  |
| 1999 | 28. juli | Partiell |  |
| **2000** | 21. januar | Total |  |
| 2000 | 16. juli | Total |  |
| 2001 |   9. januar | Total |  |
| 2001 |   5. juli | Partiell |  |
| 2003 | 16. mai | Total |  |
| 2003 |   9. november | Total |  |
| 2004 |   4. mai | Total |  |
| 2004 | 28. oktober | Total |  |
| 2005 | 17. oktober | Partiell |  |
| 2006 |   7. september | Partiell |  |
| 2007 |   4. mars | Total |  |
| 2007 | 28. august | Total |  |
| 2008 | 21. februar | Total |  |
| 2008 | 16. august | Partiell |  |
| 2009 | 31. desember | Partiell |  |
| **2010** | 26. juni | Partiell |  |
| 2010 | 21. desember | Total | Se egen artikkel. |
| 2011 | 15. juni | Total |  |
| 2011 | 10. desember | Total |  |
| 2012 |   4. juni | Partiell |  |
| 2013 | 25. april | Partiell |  |
| 2014 | 15. april | Total |  |
| 2014 |   8. oktober | Total |  |
| 2015 |   4. april | Total |  |
| 2015 | 28. september | Total |  |
| 2016 | 16. september | Partiell |  |
| 2017 | 11. februar | Partiell |  |
| 2017 |   7. august | Partiell |  |
| 2018 | 27. juli | Total | Varighet: 1 time 43 min. |
| 2019 | 21. januar | Total | Supermåneformørkelse |
| 2019 | 16. juli | Partiell |  |
| 2020 | 10. januar | Partiell |  |
| 2020 | 5. juli | Partiell |  |

Listen omfatter ikke formørkelser der månen bare går inn i jordens halvskygge (penumbraen).

## Se også

* Solformørkelse
* Formørkelse
* Kategori:Måneformørkelser

## Eksterne lenker

* Artikkel i Store norske leksikon

Foto tatt av VampBea av den partielle måneformørkelsen i august 2008
Måneformørkelse over Oslo 28. september 2015
# Presidentordre

En **presidentordre** (engelsk: executive order) er en ordre gitt av USAs president til embetsverket, og føderale etater er forpliktet til straks å følge opp disse ordrene. Presidenten er øverste leder av den føderale utøvende myndighet. Det er ikke grense for hvor mange slike ordrer presidenten kan utstede. Ordrene må holde seg innenfor budsjett og eksisterende lover, særlig USAs grunnlov. Den enkelte ordre kan prøves for rettsvesenet, noe som kan ta lang tid, særlig dersom det går helt til høyesterett. Ordrer kan oppheves av senere ordrer og overstyres av lover vedtatt av Kongressen.

Presidentordrer finnes dokumentert i en nummerserie fra 1862. Denne nummereringen ble innført i 1907. Amerikanske presidenter har imidlertid skrevet under på instruksjoner til myndigheter fra 1789 – som kan anses som presidentordrer.

## Bruk av presidentordrer

Franklin D. Roosevelt gav 3 721 presidentordrer, og i gjennomsnitt 307 per år, noe som begge er rekord. President Barack Obama gav 277 – i gjennomsnitt 35 per år, som er det laveste siden Grover Cleveland som gikk av i 1897.

Kort etter innsettelsen 20. januar 2025 utstedte Donald Trump mange presidentordrer. Ingen tidligere president har signert så mange ordrer i løpet av første dag i embetet.

Benådninger er ikke presidentordrer og kan ikke oppheves. Myndighet til benådning har presidenten i kraft av grunnloven.

## Se også

* Dekret
* Proklamasjon

## Referanser

## Litteratur

* Göran Rosenberg (1992). *Friere kan ingen være: den amerikanske frihetsidé fra revolusjonen til Reagan*. Aventura. s. 113. ISBN 8258808443.

## Eksterne lenker

* Presidential Directives: Background and Overview. Congressional Research Service. 26. november 2008
# Iah

| Iah i hieroglyfer |
| --- |
| Iah |

|  |  |  |  |  |
| --- | --- | --- | --- | --- |
|

|  |  |  |  |
| --- | --- | --- | --- |
|  |  |  |  |

 |

 (*iaH*) |
|  Iah, måneguden |

**Iah** (gammelegyptisk: Jˁḥ, også transkribert som *Yah, Jah, Jah(w), Joh* eller *Aah*) var i henhold til oldtidens egyptiske religion og mytologi en månegud. Navnet betyr rett og slett «måne», men likheten i navnet med de eldste formene av navnet på jødedommens gud, Jahve (hebraisk יהוה), foruten det faktum at jødenes forfedre hadde tett politisk og kulturell kontakt med oldtidens Egypt, har skapt utfordringer for forståelsen av betydningen av Iah.

## Utvikling

Iah synes å ha vært en gammel, om enn en mindre betydningsfull månegud, en personifisering av den fysiske månen, akkurat slik som Aton, solskiven, var den guddommelige personifisering av solen. Det var andre, mer betydningsfulle måneguder, Tot og Khonsu, som han senere ble sammensmeltet med. Som disse månegudene kunne Iah bli manifestert som nymånen, som ibisfuglen eller falken. Det er ikke avdekket noen referanser til templer og steder hvor han ble dyrket.

Han ble tidvis betraktet som den voksne formen av Khonsu og ble deretter i økende grad absorbert av denne guden. Han fortsatte å opptre på amuletter og tidvis på andre objekter, da tilsvarende som Khonsu i framtoning med de samme månesymbolet på hodet og tidvis de samme kledningene. Han adskilte seg ved at han hadde full parykk fram et barns sidelokker, og tidvis var han framstilt med Øvre Egypts hvite krone som ble toppet med andre symboler. Med tiden fikk han tittelen *Iah-Djuhti*, «nymånens gud».

Han ble en del av kulten til Osiris, de dødes gud, ved det femte dynasti. Årsaken kan være at i månens månedlige syklus fornyet den seg. Han synes også ha tatt til seg måneaspektet til Tot, gud for kunnskap, skriving og matematikk; månens sektorer ble benyttet som symboler for brøk.

Ved tiden til Det nye rike var han mindre framtredende enn de andre gudene med månetilknytning, Tot og Khonsu, og grunnet deres felles funksjoner ble han identifisert med den ene eller den andre av de to guddommene.

Flere faraoer tok hans navn, som faraoen av det 18. dynasti, Ahmose og hans mor Ahhotep. En dronning hadde navnet Iah under det 11. dynasti, mor til farao Mentuhotep II.

## Referanser

Autoritetsdata
# Discovery, Inc.

| Discovery, Inc. |
| --- |
|  |
|  |
| Org.form | Corporation |
| Bransje | Kringkasting, massemedier  |
| Etablert | 1982 |
| Opphørt | 8. april 2022 |
| Etterfølger(e) | Warner Bros. Discovery  |
| Morselskap | Discovery Holding Company Scripps Networks Interactive |
| Datterselskap | vis
11 oppføringer
All3Media Animal Planet Eurosport Warner Bros. Discovery EMEA Eurosport Lions Gate Films Liberty Global Group Nine Media Motor Trend Group Source Interlink Scripps Networks Interactive

 |
| Eierandel i | vis
46 oppføringer
Animal Planet TLC TVNorge Eurosport Discovery Family Discovery Health Channel Discovery Kids Eurosport 2 Investigation Discovery Science Channel Discovery World Discovery Life Discovery Travel & Living American Heroes Channel Nove Destination America Warner Bros. Discovery EMEA Eurosport News All3Media Discovery Home & Health BBC America DMAX Animal Planet India Discovery Channel Discovery Channel Discovery Familia Discovery Asia Discovery Kids Asia Discovery Kids Discovery Turbo Discovery en Español Tickle-U Motor Trend (TV network) TLC Latin America Travel and Living Channel TLC Norge Revision3 Discovery Home and Health Southeast Asia Discovery Science TLC Living Animal Planet L!VE Food Network Eve Eurosport Discovery Channel

 |
| Hovedkontor | New York |
| Land | USA  |
| Produkt(er) | massemedier |
| Grunnlegger(e) | John Hendricks  |
| Adm.dir. | David Zaslav (2006) |
| Antall ansatte | 11 000  (2021) |
|  Nettsted  |  Offisielt nettsted (en)
 |
|  |

**Discovery, Inc.** var et amerikansk fjernsynsnettverk. Selskapet startet som en fjernsynskanal i 1985, The Discovery Channel. Discovery var basert i Silver Spring i Maryland.

I tillegg sendte Discovery kanalene Animal Planet, Animal Planet HD, Discovery HD Showcase, Discovery Science, Discovery World og Investigation Discovery.

## Referanser

## Eksterne lenker

* (en) Offisielt nettsted

* (en) Warner Bros. Discovery – kategori av bilder, video eller lyd på Commons
# Ungarsk

*«Ungarsk» kan også referere til Ungarn.*

| Ungarsk |
| --- |
| magyar nyelv |
|  |
|  |
| Brukt i | Ungarn, Romania, Slovakia, Ukraina, Serbia, Kroatia, Østerrike, Slovenia  |
| Antall brukere | 12 600 000 (2019) |
| Lingvistisk klassifikasjon | Uralsk Finsk-ugrisk Ugrisk **Ungarsk** |
| Skriftsystem | Ungarsk alfabet, Gammelungarsk skrift, Hungarian Braille  |
| Offisiell status |
| Offisielt i |  Ungarn  Slovenia (regionalt)  Serbia (regionalt)  Østerrike (regionalt) |
| Normert av | Nyelvtudományi Kutatóközpont |
| Språkkoder |
| ISO 639-1 | hu  |
| ISO 639-2 | hun  |
| ISO 639-3 | hun  |
| Glottolog | hung1274  |
|

---

 **Wikipedia på ungarsk**  Ungarsk på Wiktionary  |

**Ungarsk** (ungarsk: *magyar nyelv* [ˈmɒɟɒrˈ]) er et finsk-ugrisk språk som tales av omkring 14,5 millioner mennesker, hvorav 10 millioner i Ungarn, hvor det er offisielt språk. Ungarsk tales også i tilgrensende områder i Romania, Slovakia, Serbia, Kroatia og Slovenia (alt områder tapt etter første verdenskrig); dessuten i Østerrike. I Østerrike-Ungarn var ungarsk (sammen med tysk) et av de to offisielle språkene.

Ungarsk er et agglutinerende språk, der bøynings- og avledningsendene blir lagt til ordstammen både foran, bak og begge samtidig. Svært få ord er lånt fra andre språk; «telefon», «bank» og «posta» er eksempel. Ord som datamaskin («számítógép») og kamera («fényképezőgép») viser at ungarsk i høy grad står imot lån av ord fra andre språk. De fleste lån kommer fra slaviske språk og tyrkisk.

Ungarsk er lett å uttale, idet hver bokstav uttales selv når flere vokaler står sammen. Språket har derfor ikke diftonger. Tallet på språklyder og tallet på bokstaver i alfabetet er derfor like. Det som gjør språket svært vanskelig som fremmedspråk er tallet på kasus (18) og den store frekvensen av unntak fra grammatiske regler. Når det gjelder tempus (verbalbøyning i forhold til ytringsøyeblikket), er ungarsk relativt enkelt. Bruken av modus (verbalkategori som uttrykker meninger, følelser, ønsker eller påbud) er derimot stor, noe som gjør det enda vanskeligere for fremmedspråklige å forstå de mange nyansene i det ungarske språket.

## Referanser

## Eksterne lenker

* (en) Hungarian language – kategori av bilder, video eller lyd på Commons
* Hungarian - *UCLA Language Materials Project*, University of California Los Angeles (UCLA).

Denne artikkelen er en **spire**. Du kan hjelpe Wikipedia ved å utvide den.
Det finnes en mer utfyllende artikkel om emnet på nynorsk.
# Sionisme

En artikkel av Theodor Herzl i *The Jewish Chronicle* i 1896.
**Sionisme** er en form for jødisk nasjonalisme, som hevder at det jødiske folk utgjør en etnisk/nasjonal gruppe med rett til hele eller deler av det historiske landskapet Palestina med hovedvekt på Jerusalem, definert som Israels land. Et religiøst mangfold av sionisme støtter at jøder opprettholder sin jødiske kultur og identitet, motsetter seg at jøder assimilerer seg inn i andre samfunn og har fremmet jødisk tilbakevending til Israel for at jøder kan være et flertall i sin egen nasjon, og for bli frigjort fra antisemittisk diskriminering, ekskludering og forfølgelse som historisk skjedde i diaspora.

Sionismen oppsto på slutten av 1800-tallet i sentrale og østlige Europa som en nasjonalistisk bevegelse, og kort tid etter forsto de fleste ledere i bevegelsen at hovedmålet var opprette en egen stat i Palestina, den gang et område kontrollert av Det osmanske rike. Grunnlaget for sionismen ble lagt med Theodor Herzls bok *Der Judenstaat* (*Jødestaten*). Herzl hevdet at den eneste løsningen på de økende restriksjoner mot jøder og antisemittismen var en selvstendig jødisk stat. Fra 1917 fokuserte sionismen på å etablere en stat i den vestlige delen (dagens Israel) av det da nyopprettede britiske protektoratet Palestina (dagens Israel og Jordan) — tidligere en gruppe provinser i Det osmanske rike. Siden etableringen av staten Israel har sionistbevegelsen fortsatt, men hovedsakelig fremmet på vegne av den jødiske staten og fokusert på trusler mot dens fortsatte eksistens og sikkerhet.

Andre og mindre vanlig bruk av begrepet «sionisme» er som en ikkepolitisk og kulturell sionisme, opprettet og representert mest framtredende av Ahad Ha'am; og som politisk støtte for staten Israel av ikke-jøder, slik som kristen sionisme som mener at jødene vender tilbake til det hellige land er i henhold til bibelsk profeti. Begrepet «kristen sionisme» ble popularisert på midten av 1900-tallet etter at begrepet «sionisme» ble opprettet i 1890. Før den tid ble begreper som «restaurasjonisme» eller «gjeninnsettelsen» benyttet.

Forsvarere av sionisme mener det er en nasjonal frigjøringsbevegelse for hjemføring og tilbakeføring av en spredt sosial-religiøs gruppe til sitt forlatte hjemland. Antisionisme, kritikere av sionisme, hevder at sionisme er kolonialisme, eller rasistisk ideologi som har ført til manglende rettigheter, fratagelse og forvisning av arabisk befolkning i Palestina.

Den første sionisten som tok til orde for sionisme i en europeisk kontekst, var den marxistiske Moses Hess med sitt litterære verk *Rom und Jerusalem: Die letzte Nationalitätsfrage*, publisert i 1862 i storbyen Leipzig.

## Se også

* Israel
* Sion
* Antisemittisme
* ZOG

## Fotnoter

## Referanser

## Eksterne lenker

* (en) Zionism – kategori av bilder, video eller lyd på Commons
# Jødeportugisisk

| Jødeportugisisk |
| --- |
| Brukt i | Portugal  |
| Antall brukere | Færre enn 2000, hovedsakelig i religiøse sammenhenger |
| Lingvistisk klassifikasjon | Indoeuropeisk Italisk Romansk Vest-italisk Galloiberisk Ibero-romansk Vest-iberisk Galisisk-portugisisk **Jødeportugisisk** |
| Skriftsystem | Det latinske alfabetet og det hebraiske alfabetet |
| Språkkoder |
| ISO 639-3 | mis |

**Jødeportugisisk** er et hovedsakelig utdødd jødisk språk som tidligere ble talt av jødene i Portugal. På grunn av nærheten til portugisisk døde jødeportugisisk etterhvert ut i Portugal, men overlevde i religiøse miljøer (diaspora) inntil begynnelsen på 1800-tallet. Språket påvirka også papiamento og samaraccansk.

## Karakteristiske trekk

### Påvirkning av hebraisk

| Jødeportugisisk | Hebraisk | Norsk |
| --- | --- | --- |
| cados | kadosh | hellig |
| esnoga | - (av gresk opphav) | synagoge |
| jessiba | yeshiva | religiøs skole |
| massá | matzah | rituelt brød |
| misvá | mitzvah | befaling |
| ros | rosh | hode |
| rassim | rashim | hoder |
| rossaná, ros asaná | rosh hashanah | jødisk nyttår |
| sabá | Shabbat | lørdag (sabbat) |
| sedacá | tzedakah | veldedighet |
| queilá | qehila | menighet |
| quidus | kiddush | velsignelse av vinen |
| tebá | tevah | «plattform» i syngagogen |

### Påvirkning av jødespansk

| Jødeportugisisk | portugisisk | jødespansk | norsk |
| --- | --- | --- | --- |
| ay | há | hay | har |
| Dio | Deus (tidl. Deo) | Dio | Gud |
| manim | mãos | manos | hender |

### Forelda portugisiske former

| Jødeportugisisk | Moderne portugisisk | Norsk |
| --- | --- | --- |
| algũa | alguma | en (eller annen) |
| angora | agora | nå |
| apartar | separar | å dele/separere |
| aynda | ainda | fremdeles/ennå |
| dous | dois | to |
| he | é | er |
| hũa | uma | ei |

## Se også

* Portugisisk
* Jødespansk
* Ladino
* Jødedommen
* Jødiske språk

## Kilder

* Jødeportugisisk hos Jewish Language Research Center Arkivert 15. februar 2009 hos Wayback Machine.
* Thesouro dos Dinim, et Halakhic-arbeid Arkivert 27. september 2011 hos Wayback Machine.
* Strolovitch, Devon L. (2005) *Old Portuguese in Hebrew Script: Convention, Contact, and Convivência.* Ph.D. dissertation, Cornell University, Ithaca, New York

Autoritetsdata
# Haskalá

**Haskalá** (hebraisk: השכלה) «opplysning», «intellekt», fra שכל (*sekhel*), er navnet på den jødiske opplysningstid, en religiøs bevegelse blant europeiske jøder i tiden mellom 1770 og 1880. Man gikk inn for opplysningstidens verdier, for en bedre integrasjon i de europeiske samfunn, og fordypede og bedre studier av sekulære fag og av hebraisk og av jødisk historie.

Denne artikkelen er en **spire**. Du kan hjelpe Wikipedia ved å utvide den.
# Annihilasjon

Feynman-diagram for annihilasjon av elektron og positron som blir til to fotoner.
**Annihilasjon** eller **tilintetgjøring** (engelsk: *annihilation*) beskriver i kvantemekanikken det som skjer når en elementærpartikkel kolliderer med et eksemplar av sin antipartikkel. De vil da utslette hverandre og omdannes til energi i form av fotoner av type gammastråling. Energien WIKINIUM\_MATH\_PH\_0 kommer fra partiklenes masse WIKINIUM\_MATH\_PH\_2 og bevegelsesmengde WIKINIUM\_MATH\_PH\_4 gitt ved formelen

>  WIKINIUM\_MATH\_PH\_6
>
>

hvor WIKINIUM\_MATH\_PH\_8 er lyshastigheten i vakuum, og sammenhengen mellom fotonenergien og partiklenes totale energi er

>  WIKINIUM\_MATH\_PH\_10
>
>

hvor WIKINIUM\_MATH\_PH\_12 er den samlede kinetiske energien til partiklene før kollisjonen.

For å gi en idé om størrelsesorden av denne sammenhengen kan en si at 2 kg materie som annihilerer mot 2 kg antimaterie vil generere en energi som svarer omtrentlig til Norges årlige vannkraftproduksjon. Ettersom en hydrogenbombe av deuterium «bare» forbruker rundt 6 ‰ av sin aktive masse ved fusjonen, kan en si at en annihilering er ca. 160 ganger kraftigere.

Produksjonen av antimaterie ved CERN er ikke større enn at det ville ta flere milliarder år å produsere ett gram.
# Adaptiv optikk

Illustrasjon av et (forenklet) adaptivt optikksystem i bruk
**Adaptiv optikk** (**AO**) er en teknologi som brukes for å forbedre ytelsen til optiske systemer ved å redusere effekten av forvrengninger av bølgefronten. Den brukes i astronomiske teleskoper og laserkommunikasjonssystemer for å fjerne effektene av atmosfærisk forvrengning og i netthinnebildesystemer for å redusere virkningen av optisk abberasjon.

## Referanser

## Eksterne lenker

* Datakraft temmer stjernelyset - artikkel fra forskning.no 6.11.08

Denne artikkelen er en **spire**. Du kan hjelpe Wikipedia ved å utvide den.